ખેડબ્રહ્મા તાલુકામાં સેલ્સમેન બની લોકો સાથે ઠગાઇ કરતી ગેંગના ગોરખ ધંધાનો ભોગ ગામડાની ગરીબ પ્રજા બનતી હતી ત્યારે શુક્રવારે સાંજના સમયે રાજસ્થાન પોલીસના કેટલાક અધિકારીઓ અને પોલીસ જવાનોએ ગામડાઓમાં સેલીંગના નામે લોકોને ઠગતી ગેંગ વિરૂધ્ધ તપાસ કરી એક ઇસમની તપાસાર્થે રાજસ્થાન લઇ જવામાં આવતા ઠગાઇ કરતી ગેંગમાં ફફડાટ ફેલાઇ ગયો છે. આ અંગેની વિગત એવી છે કે ખેડબ્રહ્મામાં ઘણા સમયથી સેલીંગ માફીયા દ્વારા જુદાજુદા ગામડાઓમાં ફરીને બેટી બચાવો બેટી પઢાઓ અને બીજી સરકારી યોજનાઓનો લાભ ગ્રાહકોને મળશે તેવી લાલચ આપી ગ્રાહકોને હલકી ગુણવત્તાવાળી વસ્તુઓ પધરાવી ગામડાની ગરીબ પ્રજા સાથે છેતરપીંડી કરતા હતા.